கேள்வி: யோசப் பொன்னையா - பணி பற்றி விளக்கவும்.
பதில்: யோசப் பொன்னையா 1980 ஏப்ரலில் கத்தோலிக்கப் பாதிரியாராகப் பணியிலமர்த்தப்பட்டார். இவர் பங்குப் பாதிரியாராக மட்டக்களப்பு தூய மரியாள் இணைப்பேராலயம் (1980-82), வாகரை, வீச்சுக்கல்முனை, ஆயித்தியமலை ஆகியவற்றில் பணியாற்றினார். மட்டக்களப்பு புனித வளனார் சிறிய குருமடத்திலுல் பணிப்பாளராகப் (1993-96) பணியாற்றிய பின்னர் அம்பிட்டி தேசிய குருமடத்தில் (1996-2001) பேராசிரியராக நியமிக்கப்பட்டார். 2001-06 காலப்பகுதியில் தாண்டவன்வெளி பங்குப் பாதிரியாராகப் பணியாற்றிய பின்னர் 2006 இல் திருகோணமலை-மட்டக்களப்பு மறைமாவட்டத்தின் பதில் பொருப்பாளராகப் பதவியேற்றார். கிழக்குப் பல்கலைக்கழகம், இலங்கை விரிவுரையாளராகவும் பணியாற்றினார். 2008 பெப்ரவரியில் திருகோணமலை-மட்டக்களப்பு மறைமாவட்டத்தின் துணை-ஆயராக நியமிக்கப்பட்டு, 2008 மே மாதத்தில் அதன் ஆயராகப் பதவியேற்றார். 2012 சூலையில் மட்டக்களப்பு மறைமாவட்டம் முதலாவது ஆயராகத் திருநிலைப்படுத்தப்பட்டார். 2024 ஆகத்து 19 அன்று அகவை மூப்பு காரணமாகத் தனது ஆயர் பதவியில் இருந்து இளைப்பாறினார்.[https://lankanewsweb.net/archives/60817/vatican-announces-leadership-change-for-batticaloa-diocese/ Vatican announces leadership change for Batticaloa Diocese], ஆகத்து 20, 2024[https://press.vatican.va/content/salastampa/en/bollettino/pubblico/2024/08/19/240819d.html Resignation of bishop of Batticaloa, Sri Lanka][https://www.rvasia.org/church-asia/sri-lanka-batticaloa-bishop-retires Sri Lanka: Batticaloa bishop retires], Radio Veritas Asia